CELEX: 62009TN0103
Language: sl
Date: 2009-03-11 00:00:00
Title: Zadeva T-103/09: Tožba, vložena 11. marca 2009 — von Oppeln-Bronikowski in von Oppeln-Bronikowski proti UUNT — Pomodoro Clothing (promodoro)

16.5.2009   
            
            
               SL
            
            
               Uradni list Evropske unije
            
            
               C 113/39
            
         Tožba, vložena 11. marca 2009 — von Oppeln-Bronikowski in von Oppeln-Bronikowski proti UUNT — Pomodoro Clothing (promodoro)
   (Zadeva T-103/09)
   2009/C 113/79
   Jezik, v katerem je bila tožba vložena: angleščina
   
      Stranke
   
   
      Tožeči stranki: Anna Elisabeth Richarda von Oppeln-Bronikowski in Baron Zebulon Baptiste von Oppeln-Bronikowski (Düsseldorf, Nemčija) (zastopnik: V. Knies, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe UUNT: Pomodoro Clothing Company Ltd. (London, Združeno kraljestvo)
   
      Predlog tožečih strank
   
   
               —
            
            
               Odločba prvega odbora za pritožbe Urada za usklajevanje na notranjem trgu (znamke in modeli) z dne 7. januarja 2009 v zadevi R 325/2008-1 naj se razveljavi.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeči stranki
   
      Zadevna znamka Skupnosti: figurativna znamka „promodoro“ za proizvode in storitve iz razredov 25, 28 in 35 — prijava št. 3 587 557
   
      Imetnik znamke ali znaka, navajanega v postopku z ugovorom: druga stranka pred odborom za pritožbe
   
      Znamka ali znak, navajan v postopku z ugovorom: registracija besedne znamke „POMODORO“ v Združenem kraljestvu za proizvode iz razreda 25
   
      Odločba oddelka za ugovore: delna zavrnitev prijave
   
      Odločba odbora za pritožbe: zavrnitev pritožbe
   
      Navajani tožbeni razlogi: kršitev pravila 22 Uredbe Komisije (ES) št. 2868/95 (1), ker je odbor za pritožbe napačno upošteval dokaz o uporabi, ki ga je druga stranka pred odborom za pritožbe prepozno predložila; kršitev člena 43(2) Uredbe Sveta št. 40/94, ker odbor za pritožbe ni ugotovil, da dokazi, ki jih je druga stranka pred odborom za pritožbe predložila v zahtevanem roku, niso zadostno dokazovali uporabe znamke, navajane v postopku z ugovorom; kršitev člena 8(2) Uredbe Sveta št. 40/94, ker je odbor za pritožbe napačno odločil, da je med zadevnimi znamkami obstajala verjetnost zmede.
   
      (1)  Uredba Komisije (ES) št. 2868/95 z dne 13. decembra 1995 za izvedbo Uredbe Sveta (ES) št. 40/94 o znamki Skupnosti (UL L 303, str. 1).